Babeth Hansson-Østergaard var den eneste, som repræsenterede Danmark ved verdensmesterskaberne i kunstskøjteløb for juniorer. Det er en drøm, som er gået i opfyldelse for den unge nordjyde , der til daglig går på HTX i Frederikshavn og dermed har haft en forlænget vinterferie. - Siden jeg var lille, har jeg ønsket at komme til VM, så det er en drøm, der går i opfyldelse, siger Babeth Hansson- Østergaard og tilføjer: - Jeg drømmer jo også om at komme til OL, og jeg er jo kun junior, så der er stadig nogle år endnu. Slap ikke gennem nåleøjet Kunstskøjteløberen fra Sæby repræsenterede - udover Danmark - Skøjte & Sportsforening Nord i Frederikshavn. For at komme videre i konkurrencen til VM, skulle Babeth Hansson-Østergaard ende iblandt de 24 bedste. Det rakte dog desværre ikke, da hun endte som nummer 37 ud af 47 deltagere. Det skriver Kanal Frederikshavn . Se dengang TV2 Nord besøgte Babeth, inden hun rejste til Canada:

Referat:
I mandags startede VM for juniorer i Calgary i Canada, og Nordjylland var også repræsenteret ved 16-årige Babeth Hansson-Østergaard.